Vaimustatuna katsumuse tulemusest ja veendumusest, et elust tuleb võtta, mis võtta annab, tekkis Malle Keisil vastupandamatu soov veel millegi väljakutsuvaga katsetada. "Esialgu mõtlesin, et lend kuumaõhupalliga oleks suur ja tore seiklus - lendad sinna kuhu tuul kannab, aga ei tea kunagi kuhu maandud…," selgitab ta. Siiski andis just viimane tõik tööd kahtluseussile ja hirmutondile, kelledega üheskoos leiti, et parem oleks õhupalliga lendamist siiski mitte proovida.